open-index/open-wikipedia-markdown huggingface dataset:
Аббоси Давс (Дабс)

**Аббоси Давс (Дабс)** - номи гадое симиҷ ва шӯх аз қабилаи Давс (аз қабоили Яман ки ибни Аббос аз ҳамон қабила буд) ки ба латоифулҳиял гадоӣ мекард ва халқро механдонд. Дар «Ҷавомеъ-ул-ҳикоёт»-и Авфӣ ва «Латоифуттавоиф»-и Фахруддин Алии Сафӣ қисаи гадоии ӯ омадааст. Никалсун ӯро шираи хурмо фурӯш дониста ва ба ин байти «Асрорнома» истишҳод кардааст:
:Танат дар танбалӣ андохтӣ ту,
:Зи худ Аббоси Дабси сохтӣ ту.
Рӯзгори зиндагии вай ба дурустӣ маълум нест ва ончи мусаллам аст пеш аз қарни панҷуми қамарӣ мезиста зеро дар шеъри шоирони форсизабон аз қарни шашум номи ӯ ба унвони омӯзгори ҳиллаҳои гадоӣ бо шуҳрати бисёр ҳамроҳ будааст. Шӯҳрати ӯ мӯҷиб шуда, ки самоҷат дар кори гадоиро «Аббосӣ» ва «Аббосӣ кардан» ва «Аббосӣ овардан» хондаанд. Қиссаҳои ӯ дар китобҳои адабӣ шуҳрати бисёр доранд.

Усули куллии гадоии ӯ ин аст: *суол кунӣ, ҳар ҷо ки бошад*; *бихоҳӣ, аз ҳар ки бошад*; *ва бигирӣ, ҳар чи бошад*.
Дар амсоли омиёна омадааст: *«Ифодааш ба наввоб мемонад, гадоиаш ба Аббоси Давс»*.
 
## Пайвандҳо


Гурӯҳ:Адабиёти форсӣ
Гурӯҳ:Фарҳанги асотир
Арафот

thumb|Водии Арафот дар мавсими ҳаҷ.
thumb|Нақшаи водӣ (с. 1814).
**Арафот**, **Арафа** () — номи кӯҳ ва водӣ дар наздикии шаҳри Макка. Дар Арафот Одам ва Ҳавво, ки аз биҳишт ба ҷойҳои гуногуни замин фурӯ омада буданд, дубора бо ҳам вохӯрда, якдигарро шинохтанд.

## Таърих
Яке аз тавҷеҳоти чунин ном гирифтани он ҷой низ ҳамин ҳодиса мебошад, зеро маънои Арафот «шинохтан, донистан» аст. Шӯҳрати Арафот марбут бо маносики ҳаҷҷи мусулмонон аст, зеро рӯзи Арафа, яъне 9 зулҳиҷҷа (як рӯз пеш аз иди Қурбон) вуқуф (истодан) дар Арафот барои ҳар як ҳоҷӣ фарз аст ва аз рукнҳои муҳимтарини ҳаҷ ҳисоб меёбад. Арафот дар Қуръон (2: 198) зикр шудааст. Ҳоҷиён дар Арафот он рӯз бо гуфтани «лаббайка» ва хондани дуоҳо машғул мешаванд ва намози пешину аср он ҷо мегузоранд. Арафот дар гунаи «арафа» дар забони тоҷикӣ ба ҷуз он чӣ гуфта шуд, боз маънои нав касб кардааст: рӯз ё замони қабл аз ҳар ҳодиса, бахусус ҷашнҳову идҳоро «арафа» мегӯянд.

## Эзоҳ

## Адабиёт
* 

Гурӯҳ:Ислом
Гурӯҳ:Ҳаҷ
Гурӯҳ:Макка
Зулмот

**Зулумот** (ки дар шеър гоҳе ба сукуни лом ҳам талаффуз мешавад) - ҷамъи зулмат ва қисмате аз замин дар минтақаи шимол аст, ки ба ақидаи қудамо дар он ҷо доиман шаб бошад ва оби ҳаёт дар онҷост ва ҳамчунин гавҳарҳо дар он ҷо парокандааст. Бино бар ривоёт ва афсонаҳо Искандар ва Хизр ба талаби оби ҳаёт ба он ҷо рафтанд ва Хизр оби зиндагӣ бихурд ва зиндаи ҷовид монд вале Искандар ба манзили мақсуд роҳ наёфт. Омехтагии ривоёти марбут ба Искандар ва Зулқарнайн сабаб шуда, ки қазияи рафтан ба зулумот ва ҷустуҷӯи оби ҳаёт ба Зулқарнайн низ нисбат ёфтааст:
 
:Шунидаӣ, ки Сикандар бирафт то зулмот
:Ба чанд меҳнату хурд он ки хурд оби ҳаёт.

(Саъдӣ)

Манобеъи торихӣ қазияи рафтани Искандар ба зулумотро дуруст надониста ва гуфтаанд, ки гирифтории Искандар ва сипоҳаш дар меҳҳои кӯҳистони шимоли Афғонистон сарчашмаи ривоёт дар бораи рафтани ӯ ба Қутб ва зулумот шудааст.
 
## Пайвандҳо


Гурӯҳ:Адабиёти форсӣ
Гурӯҳ:Фарҳанги асотир
Гурӯҳ:Динҳои асотир
Зулмоти салос

**Зулумоти салос (торикиҳои сегона)** - таъбирест маъхуз аз ояи шаши сураи Зумар: «халақакум миннафси воҳида. Сумма ҷаъала минҳо завҷаҳо ва анзала лакум минал анъоми самонията азвоҷи. Яхлуқукум фибутуни умаҳотикум халқан мин баъди халқин физулумоти салоса.» (ӯст ки офарид шуморо аз як нафси (ҷони, нафари) воҳид. Пас аз вуҷуди ӯ зан офарид ва барои шумо аз ҳайвонот ҳашт ҷуфт фиристод. Ӯ шуморо дар батни модаронатон халқ мекунад бо хилқате аз пайи хилқате дар зулумоти салоса.» Дар бораи ин Зулумоти салос (торикиҳои сегона) ақволи мухталифе нақл шуда ва ғолиби муфассирин онро киноя аз торикии шиками модар ва торикии раҳим ва бархе киноя аз кудурати табъ ва ҳавои нафсонӣ ва хосияти ҳайвонӣ донистаанд ё тирагии тулу арз ва умқ дар олами сифлӣ ва билохира ба назари баъзе ҳам киноя аз се торикӣ аст, ки Юнусро пеш омад: торикии шаб торикии шиками моҳӣ ва торикии қаъри дарё.
 
## Пайвандҳо


Гурӯҳ:Адабиёти форсӣ
Гурӯҳ:Фарҳанги асотир
Урва ва Афро

**Урва ва Афро** - номи ду дилдодаи араб ва хулосаи саргузашташон ин аст, ки Урват ибни Ҳазом ибни Муҳоҷир (аз бани Узра) духтари амми худ Афроро сахт дӯст медошт ва дар мусоҳибати вай дар як манзил бузург шуд ва саранҷом аз ӯ хостгорӣ кард, вале модари Афро аз Урва моле бисёр хост ва Урва ночор ба Яман назди амми дигари худ рафт. Дар ин фосила Афроро ба марде Шомӣ доданд. Урва чун аз сафар бозгашт ба ин зану шавҳар пайваст. Шавҳари мақдами ӯро гиромӣ дошт, вале Урва пас аз чанд рӯз он дуро тарк гуфт ва баъд аз андаке ба сабаби назорӣ ва лоғарӣ, ки аз ишқи Афро ӯро даст дода буд даргузашт ва дар водии Алқаро (наздики Мадина) ба хок супурда шуд. Урва аҳли шеър низ буд ва девони кӯчаке ба ӯ мансуб аст. Ҳадиси дилдодагии Урва ба Афро монанди Лайливу Маҷнун ва Вомиқу Узро дар адаби форсӣ, ба хусус назди шуарое ки бо адаб ва фарҳанги арабӣ бештар ошноӣ доштаанд, машҳур ва забонзад аст:
 
## Пайвандҳо


Гурӯҳ:Адабиёти форсӣ
Гурӯҳ:Фарҳанги асотир
Азозил

[thumb|<small>Азозил ва «бузи талиқа». [Луи Бретон, 1825,]]
**Азозил**, **Иблис** — яке аз номҳои қадимии Шайтон пеш аз он ки нофармонӣ кард.

## Азозил дар ривоёти исломӣ
Тибқи ривоятҳои исломӣ яке аз се фариштаест (дар баробари Ҳорут ва Морут), ки Худованд онҳоро ба замин фиристод, то монанди одамиён зиндагӣ кунанд ва аз ҳаромҳо бипарҳезанд, вагарна танбеҳ дода мешаванд. Пас аз муддате Азозил донист, ки дар замин аз амалҳои ношоиста парҳез кардан ғайриимкон аст. Азозил зимни изҳори нотавонӣ назди Худованд арз кард, ки аз уҳдаи чунин имтиҳон баромадан барояш душвор аст. Вале ду тани дигар дар пайи анҷоми амри ба онҳо фармуда шуданд ва ба доми фиреби зане (Зӯҳра-Ноҳид) афтоданд. Онҳо шароб нӯшиданд ва Исми аъзамро ба он зан гуфтанд. Дар мукобили ин кирдор дар Чоҳи Бобул сарозер овехта шуданд ва то рӯзи растохез дар чунин ҳол хоҳанд монд.

## Азозил дар ривоёти пешазисломӣ
Азозил дар Таврот номи «бузи талиқа» (бузи қазо ва балогардон) ваё номи дев ё ҷиннест ки бузи талиқаро барои ӯ фиристод ва дар манобеъи ғайри муътабари яҳуд номи фариштаест, ки аз мақоми худ суқут кард.

## Азозил дар дабиёти форс-тоҷик
Азозил дар адабиёти форс-тоҷик ҳамчун образи шеърӣ ба маънои шайтон, рӯҳи палид истифода шудааст:

::: В-агар дардиҳад як садои карам,
::: Азозил гӯяд насибе барам.
::::::::: *[[Саъдӣ]]
*
::: Шуд Азозиле аз ин мастӣ балис, 
::: Ки чаро Одам шавад бар ман раис?!
::::::::: *[[Ҷалолуддини Румӣ]]*

::: Бад зи густохӣ кусуфи офтоб,
::: Шуд Азозиле зи ҷуръат ради боб. 
::::::::: *[[Ҷалолуддини Румӣ]]*

## Эзоҳ

## Адабиёт
* Ёҳақӣ Муҳаммад Ҷаъфар, Фарҳанги асотир ва ишороти достонӣ дар адабиёти форсӣ, Т., 1375 ҳ. ш.

## Сарчашма
* 

Гурӯҳ:Фарҳанги асотир
Риди Трой

**Трой Винсент Риди** (ингл. *Troy Vincent Ready*; 15 май соли 1980; Спокан, штати Вашингтон, ИМА) — собиқ бозингари футбол ба амплуаи нимҳимоятгарон аз Иёлоти Муттаҳидаи Амрико. Ба тимҳои амирикоий «Спокан Шедоу», «Каскейд Сйоҷ», «Портленд Тимберс» ва ба тими «Вахш» аз шаҳри Қурғонтеппаи Тоҷикистон фаолият мекард. Ӯ бисёр барои футболи Тоҷикистон кардааст.
Тайпей

**Тайпей** - пойтахти Тайван.

## Эзоҳ




Гурӯҳ:Шаҳрҳои Тайван
Гурӯҳ:Тайпей
Ригведа

**«Ригведа»** (, , «ведои сурудҳо») — Маҷмуи сурудҳои динӣ, нахустин маъхази адабиёти ҳиндӣ.

«Ригведа» — Маҷмуи сурудҳои динӣ ба Забони ведои, ки ба шумораи чор матнҳои динии Ведоҳои Ҳиндуия дохил мешавад. Тахмин дар байни солҳои 1700—1100 то мелод навишта шудааст ва ба қадимтарин матни динии ҷаҳон мансуб аст.
## Пайвандҳои беруна
  

Гурӯҳ:Динҳои асотир
Хӯла

**Хӯла** — аз якҷояшавии 2 ва ё зиёда фулузот (ба монанди мис, биринҷӣ, руҳ, қалъагӣ ва сурб барин фулузот) ба миён меояд. Фулузоти омехта баъд аз гудохта шудан номи ҳар кадоми аҷзои таркибии худро гум карда, як номи нав мегирифт, ки вайро *«хӯла»* мегуфтанд.

## Эзоҳ


Гурӯҳ:Филиззот
Афсари Баҳор

**«Афсáри Баҳóр»** أفسربهار — оҳанги мавсимию маросимии форс-тоҷик, ки онро Борбади Марвӣ ба муносибати ҷашни Наврӯз дар аҳди Сосониён эҷод намудааст. «Афсари Баҳор» ба силсилаи дуюми «Хусравонӣ»-и Борбад низ дохил аст, ки зебоиҳои табиат ва суруру шодии мардумро дар баҳорон тавсиф мекунад. Дар маъхаз ва манбаъҳои хаттии асҳои 12–13 («Мақолид-ул-улум»-и Ҷурҷонӣ, «Рисолаи мусиқӣ»-и Муҳаммади Нишопурӣ ва ғайра) «Афсари Баҳор» чун шуъбаи мусиқии мақоми «Ушшоқ» хотирнишон шудааст; 2) гӯшаи мусиқӣ дар таркиби «Ҳафтмақом» («Ҳафтдастгоҳ»)-и Эрон. Ҳоло «Афсари Баҳор» дар мусиқии халқи тоҷик маъмул нест.

## Эзоҳ

* Раҷабов А. Эҷод ва иҷрои мусиқӣ дар садаҳои IV–VII. Д., 2011.	 / А. Раҷабов.

Гурӯҳ:Энсиклопедияи Миллии Тоҷик
Гурӯҳ:Мусиқӣ
Афсари Сигзӣ

**«Афсáри Сигзӣ»** أفسر سگزی — оҳанги мавсимию маросимии форс-тоҷик, ки онро Борбади Марвӣ дар аҳди Сосониён ба муносибати ҷашни Наврӯз эҷод кардааст. «Афсари Сигзӣ» ба силсилаи аввали «Хусравонӣ»-и Борбад дохил шуда, ҳолату рӯҳияи мардумро дар рӯзи иди Наврӯз васфу тараннум мекардааст. Мувофиқи маълумоти рисолаи мусиқии «Мақолид-ул-улум»-и Ҷурҷонӣ, «Афсари Сигзӣ» чун шуъбаи мусиқӣ дар асрҳои 12–13 амал доштааст, вале дар «Дувоздаҳмақом» хотирнишон нашудааст; 2) сози тории мусиқии қадимии мардуми эронинажод, ки бо ин ном шуҳрат доштааст.
## Адабиёт
* Раҷабов А. Эҷод ва иҷрои мусиқӣ дар садаҳои IV–VII. Д., 2011.
## Эзоҳ

Гурӯҳ:Энсиклопедияи Миллии Тоҷик
Гурӯҳ:Мусиқӣ
Афрӯзиш

**Афрӯзѝш** — афрӯхтани омехтаи сӯзишворӣ дар силиндрҳои муҳаррики дарунсӯз. Ду навъи афрӯзиш маълум аст: афрӯзиш аз батареяи аккумляторҳо ва афрӯзиш аз магнето. Дар афрӯзиши батареявӣ ҷараёни барқи пастшиддат (12-16 В) аз батареяи аккумуляторҳо ба воситаи калиди афрӯзиш ба симпечи якуми ғалтаки индуктивӣ меояд. Чараёни баландшиддат (12000–15000 В), ки дар симпечи дуюми ғалтаки индуктивӣ ба вуҷуд меояд, ба воситаи ротор ба контакт ва аз он ба шамъи силиндр дода мешавад. Байни электродҳои шамъ шарора пайдо шуда, афрӯзиш ба амал меояд. афрӯзиши батарявӣ оғози хуби кори муҳаррикро таъмин карда, бештар дар автомобил татбиқ меёбад. Дар афрӯзиши аз магнето баамалоянда ба батареяи аккумуляторҳо эҳтиёҷ нест. Ин усули афрӯзиш дар трактор, мототсикл ва автомобилҳои махсус татбиқ мешавад.

## Эзоҳ

Гурӯҳ:Энсиклопедияи Миллии Тоҷик
Гурӯҳ:Таҷҳизот
Дилафрӯз Саидӣ

**Саидӣ Дилафрӯз Раббизода** (Сангинова Дилафрӯз Абдурабиевна,то 10 феврали соли 2017, *Саидӣ Дилафрӯз Раббизода* ); тав. 28 январи соли 1975, ноҳияи Бобоҷон Ғафуров, вилояти Суғд, ҶШС Тоҷикистон) — сиёсатмадор, олим, номзади илмҳои техникӣ, вакили Маҷлиси намояндагони Маҷлиси Олии Ҷумҳурии Тоҷикистон даъвати  VII.. 

## Зиндагинома
Саидӣ Дилафрӯз 28 январи соли 1975 ба дунё омадааст. Баъди хатми мактаби миёна, соли 1996 факултети технологии Филиали хуҷандии Донишгоҳи техникии Тоҷикистон бо ихтисоси «муҳандис-технолог» хатм намудааст. Соли 2011 ӯ дар мавзӯъи "Проектирование современной национальной одежды на основе бесконтактных методов измерения женских фигур" рисолаи номзадии худро дар Донишгоҳи давлатии Русия ба номи А.Н. Косигин (Технология. Дизайн. Санъат) ш. Москав дифоъ намудааст. Доир ба мавзӯи тадқиқотиаш якчанд таълифоти илмӣ нашр намудааст.

## Корнома
* Солҳои 2002-2004 — Ассистенти кафедраи технологияи саноати сабуки Филиали Хуҷандии Донишгоҳи технологии Тоҷикистон;
* Солҳои 2004-2010 — Мудири кафедраи тарҳрезии либос Филиали Хуҷандии Донишгоҳи технологии Тоҷикистон;
* Солҳои 2010-2012 — Мудири кафедраи технология ва тарҳрезии маснуоти саноати сабуки Донишкадаи политехникии Донишгоҳи техникии Тоҷикистон ба номи академик М. Осимӣ дар ш. Хуҷанд;
* Солҳои 2012 -2014 — Сардори маркази тестии Донишкадаи политехникии Донишгоҳи техникии Тоҷикистон ба номи академик М. Осимӣ дар ш. Хуҷанд;
* Солҳои 2014 -2015 — Муовини директор оид ба таълими Донишкадаи политехникии Донишгоҳи техникии Тоҷикистон ба номи академик М. Осимӣ дар ш. Хуҷанд;
* Солҳои 2015-2023 — Директори Донишкадаи политехникии Донишгоҳи техникии Тоҷикистон ба номи М.Осимӣ дар ш. Хуҷанд;
* Солҳои 2023-2025 — Дотсенти кафедраи технологияи саноати сабук ва нассоҷии Донишкадаи политехникии Донишгоҳи техникии Тоҷикистон ба номи М.Осимӣ дар ш. Хуҷанд;
* Аз марти 2025 то ҳол — вакили Маҷлиси намояндагони Маҷлиси Олии Ҷумҳурии Тоҷикистон даъвати  VII., узви Кумита оид ба энергетика, саноат, сохтмон ва коммуникатсия
* Дилафрӯз Саидӣ аъзои Ҳизби халқии демократии Тоҷикистон мебошад.

## Мукофот
* Ифтихономаи Ҷумҳурии Тоҷикистон, 
* Ифтихорномаи Вазорати маориф ва илми Ҷумҳурии Тоҷикистон, 
* Ифтихорномаи Раиси вилояти Суғд сарфароз гардида, 
* дорандаи нишони «Аълочии маорифи Ҷумҳурии Тоҷикистон». 
## Эзоҳ

Гурӯҳ:Сиёсатмадорони Тоҷикистон
Гурӯҳ:Сиёсатмадорон аз рӯи алифбо
Гурӯҳ:Сиёсатмадорони асри XXI
Гурӯҳ:Вакилони Маҷлиси Намояндагони Ҷумҳурии Тоҷикистон даъвати VII
Гурӯҳ:Олимони Тоҷикистон
Гурӯҳ:Занони Тоҷикистон дар сиёсат
Гурӯҳ:Занҳо-сиёсатмадорони Тоҷикистон
Ахбори оммавӣ (иттилооти оммавӣ)

**Ахбори оммавӣ (иттилооти оммавӣ)** - хабарҳо ва маводи чопӣ, аз он ҷумла садоию симоӣ ва дигар маълумот дар бораи шахс, ашё, далелҳо, воқеаҳо, падидаҳо ва инчунин ақидаҳо аст, ки тавассути воситаҳои чопӣ, аудиоӣ ва видеоӣ барои доираи васеи истифодабарандагон паҳн мегарданд.
## Нигаред низ
* Оҷонсиҳои Иттилоотии Тоҷикистон
* Ховар
* Азия-Плюс 
## Эзоҳ

Гурӯҳ:Иттилоот
Гурӯҳ:Васоити ахбори омма
Васоити ахбори омма

**Воситаҳои ахбори омма** -  матбуоти даврӣ, ҳамчунин оҷонсиҳои иттилоотӣ, барномаҳои телевизиону радио, кинохроникаҳо, сабтҳо ва барномаҳои аудио ва аудиовизуалӣ мебошанд, ки дар як сол на камтар аз як маротиба тавассути эфир ё кабел паҳн мешаванд.
## Нигаред
* Филтри интернет
* Оҷонсиҳои Иттилоотии Тоҷикистон 
* Телевизиони Тоҷикистон (Шабакаи якум)
* Ширкатҳои телевизионии давлатии умумиҷумҳуриявӣ ва минтақавӣ (Тоҷикистон)

## Эзоҳ

Гурӯҳ:Истилоҳоти рӯзноманигорӣ
Гурӯҳ:Журналистика
Гурӯҳ:Телевизион 
Гурӯҳ:Иттилоот
Матбуоти даврӣ

**Матбуоти даврӣ** - рӯзномаву ҳафтаномаҳо, маҷаллаҳо, солнома ва маҷмӯаву буллетенҳое, ки номи доимӣ, рақами ҷорӣ дошта, дар вақту замони муайян (на камтар аз як маротиба дар як сол) ба табъ мерасанд.
## Нигаред низ
* Оҷонсиҳои Иттилоотии Тоҷикистон
* Ҷумҳурият (рӯзнома)
* Ҳафтаномаи «Тоҷикистон»
 
## Эзоҳ

Гурӯҳ:Иттилоот
Гурӯҳ:Мафҳумҳо
Муассис

**Муассис** - шахси воқеӣ ва (ё) ҳуқуқие, ки воситаҳои ахбори оммаро таъсис дода, тартиби фаъолияти онро муайян менамояд.

## Нигаред низ
* Матбуоти даврӣ
* Ҷумҳурият (рӯзнома)
* Воситаҳои ахбори омма
 
## Эзоҳ

Гурӯҳ:Иттилоот
Гурӯҳ:Мафҳумҳо
Серик Ахметов

**Серик Нигметович Ахметов** (тав.25 июн соли 1958, Темиртау, Вилояти Қарағандӣ Қазоқистон) — сиёсатмадори Қазоқистон, олим, доктори илмҳои иқтисод. Сарвазири Қазоқистон дар солҳои 2012-2014 буд.  
## Корнома
Соли 1985 дар Корхонаи металлургии Қарағандӣ ба кор шуруъ намуда, соли 1993 Коллеҷи техникии Академияи илмҳои Русияро хатм кардааст.

24 сентябри соли 2012 Сарвазири Қазоқистон таъин шуд. 2 апрели соли 2014 истеъфо дод. Ба ҷои ӯ Карим Масимов Сарвазири Қазоқистон таъин шуд
## Мукофот
* Бо ордени «Kurmet» (2005)
* Медали «10 солагии Остона» (2008)
* Медали « 0 соли истиқлоли Ҷумҳурии Қазоқистон» (2011)

## Пайвандҳо
* Зиндагинома 
* http://ru.government.kz/structure/ 
* Тарҷумаи ҳол 
* Ахбор 
## Манбаъ

Гурӯҳ:Сиёсатмадорони Қазоқистон
Гурӯҳ:Сарвазирони Қазоқистон
Гурӯҳ:Сиёсатмадорони асри XXI
Афсарӣ (шоир)

**Афсарӣ** (; ?, Кармина — 1563/66, Бухоро) — шоири тоҷик.

## Зиндагинома
Дар доираи адабии Бухоро ба камол расида ва соҳибдевон будааст. Ашъори хубу санҷида дар навъҳои ғазал, рубоӣ, муаммо ва ғайрадоштааст. Аз меросаш ашъори пароканда ба воситаи тазкираҳо ва баёзҳо боқӣ мондаанд. Ин байт аз ӯст:

## Эзоҳ

## Адабиёт
* 

Гурӯҳ:Шоирони асри XVI
Гурӯҳ:Шоирони форсу тоҷик
Гурӯҳ:Адабиёти форсу тоҷик
Гурӯҳ:Шоирон аз рӯи алифбо
Редаксияи воситаҳои ахбори омма

**Редаксияи воситаҳои ахбори омма** - шахси воқеӣ ва ҳуқуқӣ ё ташкилотҳои (зерсохторҳои) онҳо, ки нашри воситаи ахбори оммаро амалӣ мегардонанд.
## Нигаред низ
* Матбуоти даврӣ
* Ҷумҳурият (рӯзнома)
* Хабарнигор
 
## Эзоҳ
 

Гурӯҳ:Иттилоот
Гурӯҳ:Истилоҳоти рӯзноманигорӣ
Гурӯҳ:Журналистика
Гурӯҳ:Рӯзномаҳо
Гурӯҳ:Нашрияҳои даврии Тоҷикистон
Оливия Шекспир

**Оливия Шекспир** (, номаш ҳангоми таваллуд — Оливия Такер, 17 марти 1863 — 3 октябри 1938) — нависандаи бритониёвӣ, драманавис ва ҳомӣ. Ӯ шаш китоб навишт, ба мисоли «Масолеҳи Издивоҷи Пойдор». Корҳои ӯ аслан суст фурӯхта мешуд, баъзан танҳо чанд саде нусха. Охирин новеллаи ӯ Ҳамшира Ҳеррӣ, ки уро бештар машҳуру намоён кард, аст. Ӯ ду намоишнома бо ҳакорӣ бо Флоренс Фарр навишт.

## Зиндагинома
Оливиа духтари яке аз генерал буд ва сатҳи донишаш на он қадар баланд буд. Ӯ аз хурди ошиқи адабиёт буд. Соли 1885 бо яке шоирони он замон ба шавҳар ба мебарояд.

## Китобшиносӣ
* Brown, Terence. *The Life of W.B. Yeats: A Critical Biography*. : Blackwell, 1999. ISBN 0-631-18298-5.
* Carpenter, Humphrey. *A Serious Character: the life of Ezra Pound*. : Faber, 1988. ISBN 978-0-571-14786-1
* Ellmann, Richard. *Yeats: The Man and the Masks*. : Norton, 1999 edition. ISBN 0-393-00859-2

## Эзоҳ

Гурӯҳ:Нависандагони Британияи Кабир
Футуҳоти Макка

Футуҳоти Макка (яъне забти Макка) 11 январи соли 630 - милодӣ аз тарафи мусулмонон бо сардории Муҳаммад пайғамбар ба амал оварда шудааст. 
Сабаби лашкаркашии Муҳаммад ба Макка дар он буд, ки қабилаи қурайшиҳо шартномаи сулҳи Худойбияро (шартнома соли 628 ба имзо расидааст) вайрон мекунанд.
 Муҳаммад 10 ҳазор лашкар ҷамъ намуда ба Макка равон шуд. Сардорони қабилаи қурайшиҳо Абӯсуфëн, Ҳаким ва Будайл ба назди Муҳаммад омада исломро  қабул намуданд. 
 Мусулмонон бо сардории Холид ибни Волид вориди шаҳр шуданд. Байни онҳо ва ва як гурӯҳчаи қурайшиҳо бо сардории Икрим ибни Абӯҷаҳл задухӯрде ба амал омад. Дар натиҷа мусулмонон ғалаба карданд. 
 Баъди забти Макка Муҳаммад бутҳоро нобуд кард. Маккаро ба макони парастиши худои яккаву ягона Оллоҳ табдил дод
Асадулло Саъдуллоев

**Асадулло Саъдуллоев** (22 сентябри 1940, ноҳияи Орҷоникидзеобод, ҶШС Тоҷикистон — 4 феврали 2016, Душанбе, Тоҷикистон) — омӯзгор ва рӯзноманигори тоҷик, доктори илмҳои филология (1996), профессор (1998). Аълочии маорифи Тоҷикистон (1984). Узви Иттифоқи журналистони Тоҷикистон (1969), Узви Иттифоқи нависандагони Тоҷикистон (1992), Аълочии фарҳанги Тоҷикистон (2004), Аълочии телевизион ва радиошунавонии Тоҷикистон (2010).

## Зиндагинома
Асадулло Саъдуллоев 22 сентябри соли 1940 дар шаҳри Ваҳдат таваллуд шуда, баъди хатми мактаби миёна ба факултаи таърих ва филологияи Донишгоҳи давлатии Тоҷикистон (феълан Донишгоҳи миллии Тоҷикистон) дохил ва онро соли 1962 хатм мекунад. Солҳои тӯлонӣ дар нашрияҳое чун «Маориф ва маданият», «Газетаи муаллимон» ва «Тоҷикистони советӣ» (ҳоло «Ҷумҳурият») кор кардааст. Минбаъд, ба муҳассилини Донишгоҳи миллии Тоҷикистон, ҳамчун муаллими калони кафедраи фолклор ва адабиёти ИҶШС (1980—1984) ва омӯзгори Донишгоҳи Кобул (1984—1987) кор кардааст.
Давоми солҳои 1992—2000 ва 2007—2009 ба кафедраи телерадиожурналистикаи Донишгоҳи миллии Тоҷикистон роҳбарӣ карда, тӯли солҳои 2002—2005 декани факултаи журналистикаи Донишгоҳи миллии Тоҷикистон буд. Аз соли 2009 профессори кафедраи ВАО-и чопӣ ва PR Донишгоҳи славянии Русияву Тоҷикистон.
Ӯ 4 феврали 2016 дунёро падруд намудааст.

## Фаъолияти илмӣ
Асадулло Саъдуллоев соли 1978 рисолаи номзадӣ ва соли 1996 рисолаи докториашро ҳимоя намуд. Муаллифи 31 монография, 160 мақолаҳои илмӣ, илмӣ-оммавӣ ва методӣ оид ба масъалаҳои назария ва амалияи журналистикаи ҷумҳурӣ. Иштирокчии якчанд конфронсҳои илмии байналмилалӣ.

## Осор
* Качество литературы. — Душанбе, 2000;
* Памяти друзей. — Душанбе, 2001;
* Свет жизни. — Душанбе, 2006;
* Спасающий крик. — Душанбе, 2007;
* Техника и технология СМИ. — Душанбе, 2007;
* Горизонты публицистики. — Душанбе, 2009;
* Эссе. Размышления о некоторых аспектах жанра. — Душанбе, 2010 ва диг.

## Ҷоизаҳо
* Аълочии маорифи Тоҷикистон (1984);
* Ҷоизаи Иттифоқи журналистони Тоҷикистон ба номи А.Лоҳутӣ (1998);
* Аълочии фарҳанги Тоҷикистон (2004);
* Аълочии телевизион ва радиошунавонии Тоҷикистон (2010);
* Корманди шоиста (2015).

## Нигаред низ
* Олимони Донишгоҳи славянии Русияву Тоҷикистон

## Эзоҳ

Гурӯҳ:Рӯзноманигорони Тоҷикистон
Гурӯҳ:Аъзои Иттифоқи журналистони Тоҷикистон
Гурӯҳ:Аъзои Иттифоқи нависандагони Тоҷикистон
Гурӯҳ:Омӯзгорони Тоҷикистон
Гурӯҳ:Олимони Тоҷикистон
Гурӯҳ:Филологони Тоҷикистон
Гурӯҳ:Олимони Донишгоҳи миллии Тоҷикистон
Гурӯҳ:Олимони Донишгоҳи славянии Русияву Тоҷикистон
Гурӯҳ:Дорандагони нишони Аълочии маорифи Тоҷикистон
Раддия

**Раддия** - талаби хаттии шахси воқеӣ ва ҳуқуқӣ дар хусуси рад намудани маълумоти нодурусти дар воситаҳои ахбори омма паҳншуда, ки шаъну шараф ва эътибори кории ӯро паст мезанад.
## Нигаред низ
* Оҷонсиҳои Иттилоотии Тоҷикистон
* Ҷумҳурият (рӯзнома)
* Воситаҳои ахбори омма
 
## Эзоҳ

Гурӯҳ:Васоити ахбори омма
Гурӯҳ:Иттилоот
Гурӯҳ:Мафҳумҳо
Паҳнкунандаи воситаи ахбори омма

**Паҳнкунандаи воситаи ахбори омма** - шахси воқеӣ ва (ё) ҳуқуқие, ки дар асоси шартнома бо редаксияи воситаҳои ахбори омма маҳсулоти онро паҳн менамояд.
## Нигаред низ
* Матбуоти даврӣ 
* Воситаҳои ахбори омма
* Редаксияи воситаҳои ахбори омма
 
## Эзоҳ

Гурӯҳ:Васоити ахбори омма
Гурӯҳ:Иттилоот
Сармуҳаррир

**Сармуҳаррир** (муҳаррир) - шахсе, ки редаксияи воситаи ахбори оммаро роҳбарӣ менамояд ва нисбат ба нашри он қарори ниҳоӣ қабул мекунад.
## Нигаред низ
* Матбуоти даврӣ 
* Воситаҳои ахбори омма
* Редаксияи воситаҳои ахбори омма 
* Хабарнигор
 
## Эзоҳ

Гурӯҳ:Иттилоот
Гурӯҳ:Мафҳумҳо
Гурӯҳ:Касбҳо
Сензура

**Сензура** - аз ҷониби мақомоти давлатӣ ё шахсони мансабдори онҳо, дигар шахсони воқеӣ ва ҳуқуқӣ, новобаста аз шакли ташкилию ҳуқуқиашон, аз редаксияҳои воситаи ахбори омма талаб намудани мувофиқаи пешакии мавод ё маълумоти интишоршаванда.
## Нигаред низ
* Матбуоти даврӣ 
* Воситаи ахбори омма
* Хабарнигор

## Эзоҳ

Гурӯҳ:Васоити ахбори омма
Гурӯҳ:Иттилоот
Ҷавоб

**Ҷавоб** - вокуниши хаттии шахсони воқеӣ ва ҳуқуқӣ нисбат ба чопи маълумоти нодурусти халалдоркунандаи ҳуқуқ ва манфиатҳои қонунан ҳифзшавандаашон дар воситаҳои ахбори омма.
## Нигаред низ
* Матбуоти даврӣ 
* Воситаҳои ахбори омма
* Редаксияи воситаҳои ахбори омма 
* Хабарнигор
 
## Эзоҳ

Гурӯҳ:Иттилоот
Афсаҳ

**Афсáҳ** أفصح Мулло Мухтор-махдуми Бухороӣ (соли таваллудаш номаълум – вафоташ тақрибан солҳои 90 садаи XIX) — шоири тоҷик. Қабраш дар Бухоро. Пас аз хатми таҳсил дар мадрасаҳои Бухоро ба шеъргӯӣ шурӯъ намудааст. Дар доираи адабии давр чун шоир шуҳрат доштааст. Аз осораш намунаҳо дар тазкираҳову баёзҳо боқист. Забони ашъораш бар хилофи пайравони сабки мушкилписанди Мирзо Абдулқодири Бедил, ки дар садаи XIX хеле зиёд буданд, содаву равон мебошад.

## Сарчашма

* Возеҳ. Туҳфат-ул-аҳбоб фӣ тазкират-ил-асҳоб. Д., 1977.

Гурӯҳ:Энсиклопедияи Миллии Тоҷик
Гурӯҳ:Шоирони форсу тоҷик
Кино

**Кино (Синамо)** – соҳаи фарҳанг ва санъат, ки маҷмӯи фаъолияти касбӣ, эҷодӣ, истеҳсолӣ, илмӣ, техникӣ, таълимӣ ва иттилоотии ба офаринишу истифодаи филмҳо нигаронидашударо дар бар мегирад.
## Нигаред низ
* Тоҷикфилм
* 20th Century Fox
* New Line Cinema

## Эзоҳ

Гурӯҳ:Кино
*
Филм

225px|right

**Филм** — асари аудиовизуалӣ дар шакли бадеӣ, хроникавию ҳуҷҷатӣ, илмию оммавӣ, таълимӣ, тасвирӣ, телевизионӣ ё дар шаклҳои дигар дар асоси тахайюли эҷодӣ офарида шуда, аз тасвири дар плёнкаи кино ё дар дигар намуди ҳомилҳо ва кадрҳои пайдарҳаму доир ба як мавзӯи том ба ҳам васлшуда акс ёфтааст, иборат буда, барои дарк намудан тавассути воситаҳои дахлдори техникӣ таъйин гардидааст. Филми давомнокиаш на камтар аз 60 дақиқа филми пурраметраж мебошад. Филми давомнокиаш камтар аз 60 дақиқа филми кӯтоҳметраж мебошад.

## Нигаред низ
* Видеофилм
* Филми тасвирӣ
* Филми мултипликатсионӣ
* Филми телевизионӣ
* Филми аниматсионӣ
* Силсилафилм
* Филми ҳунарӣ
* Филми фантастикӣ
* Филми мазҳакавӣ

## Эзоҳ

Гурӯҳ:Кино
*
Гурӯҳ:Синамо
Гурӯҳ:Филмҳо
Киносолнома

**Киносолнома** – банаворгириҳои мунтазами сюжетҳои ҳуҷҷатие, ки хусусиятҳои (ғолибан гузаштаистодаи) хоси вақт, маҳал, вазъиятро инъикос мекунанд ва барои дар оянда офаридани филмҳо дар назар дошта шудаанд.
## Нигаред низ
* Филм 
* Кино 
 
 
## Эзоҳ

Гурӯҳ:Кино
*
Таҳиякунандаи филм

**Продюсери филм** – шахси воқеӣ ё ҳуқуқие, ки истеҳсол ва паҳнкунии филмро ташкил ё (ва) маблағгузорӣ мекунад.
Ӯ ҳамчунин дар интихоби ҳунарпешаҳо ва коргарони техникӣ барои филмҳо саҳмгузор шуда метавонад. Вазифаи кинопродюсерро  коргардонони филм, сенариянависон ва ҳунарпешаҳо иҷрокарда метавонанд.
## Таърих
Касби кинопродюсер - продюсери филм дар солҳои 1910-ум дар Ҳолливуди амрико ба вуҷуд омадааст. Ҳоло дар Академияи синамои Амрико ҷоизаи нахустин  кинопродюсери классикӣ — Ирвинг Талберг ҷорӣ шудааст, ки ба беҳтарин продюсерони филм супорида мешавад.

## Адабиёт
* Ю. А. Кравцов, Основы киноэстетики. Теория и история кино. Учебное пособие. СПб, 2006 г.
* А. Роднянский, Выходит продюсер. М., «Манн, Иванов и Фербер», 2013
## Нигаред низ
* Филм 
* Кино 
 
 
## Эзоҳ

Гурӯҳ:Касбҳо
*
Ташкилоти кинематографӣ

**Ташкилоти кинематографӣ** – шахси ҳуқуқие, ки соҳаи асосии фаъолияташ истеҳсоли филмҳо, нусхабардорӣ, паҳнкунӣ, намоиши оммавӣ, нигоҳдории филмҳо, рекламаи кино, нашриёти соҳаи кинематография, тарғиби санъати кино мебошад.
## Нигаред низ
* Филм 
* Кино 
 
 
## Эзоҳ

Гурӯҳ:Кино
*
Фалак (ансамбл)

**Ансамбли давлатии «Фалак»** — дастаи ҳунарии фалаксароёни Кумитаи телевизион ва радиои назди Ҳукумати Ҷумҳурии Тоҷикистон. 

## Таърих
Ансамбли «Фалак» 20 июли соли 1989 бо қарори Совети Вазирони ҶШС Тоҷикисон бо роҳабрии фалаксаро Давлатманд Холов дар назди Театри мусиқӣ-драмавии шаҳри Кӯлоб таъсис дода шуд. Соли 2001 ба Ансамбли «Фалак» мақоми давлатӣ дода шуд ва Ансамбли давлатии «Фалак» соли 2003 дар назди Кумитаи телевизион ва радиои назди Ҳукумати Ҷумҳурии Тоҷикистон таъсис шуд. 
Ансамбли мазкур тараннумгари мусиқии фолклории халқи тоҷик буда, барои тарғибу ташвиқи фалаксароӣ дар байни мардум ва рушди он амал мекунад. 
## Мутрибони ансамбл
Роҳбари бадеии ансамбл Ҳунарпешаи халқии Тоҷикистон Давлатманд Холов мебошад. Инчунин, дар ансамбли давлатии «Фалак» ҳунармондон Носир Сафаров, Абдураззоқ Абдуалимов, Сафомиддин Раҷабов, Олим Исоев, Шоҳин Абдуллоев, Сарбон Олимов, Ҷумъахон Раҷабов, Фарзона Шодиева, Фотима Машрабова, Моҳрухсор Набиева, Ибодат Раҷабова, Матлубахон Раҳимова, Шуҳрат Сайнаков, Баҳриддин Беков, Фаридуни Ҳотам, Санои Ҳошим, Панҷшанбе Ҷорубов ва дигарон кору фаъолият менамоянд.

## Эзоҳ

Гурӯҳ:Дастаҳои ҳунарии Тоҷикистон
Ансамбли эстрадии «Ориё»

**Ансамбли эстрадии «Ориё»** - дастаи ҳунарии Кумитаи телевизион ва радиои назди Ҳукумати ҶТ мебошад. Ҷойгоҳи ансамбли эстрадии «Ориё» дар пойтахти Тоҷикистон шаҳри Душанбе воқеъ аст.
## Таърих
Ансамбли эстрадии «Ориё» мусиқии эстрадии тоҷикро муаррифӣ намуда, барои тараннум ва васфи эстрадаи тоҷик соли 2008 дар назди Кумитаи телевизион ва радиои назди Ҳукумати Ҷумҳурии Тоҷикистон ансамбли эстрадии «Ориё» ташкил гардид.
Аз замони таъсисёбии ансамбл ҳунармандони зер роҳбари бадеии онро ба зимма доштанд: Зикриоллоҳ Ҳакимов аз соли 2008 то моҳи апрели соли 2009;  Баҳодур Неъматов аз моҳи апрели соли 2009 то соли 2010; Муҳаммадрофеъи Кароматулло аз соли 2010 то имрӯз. Ҳамчунин, дар ансамбли эстрадии «Ориё» сарояндаҳо Тоҷиддин Қурбонов, Муҳаммадҷон Неъматов, Нозияи Кароматулло, Меҳрнигори Рустам, Боғигул Саидова, Зайдулои Шамсулло, Асҳоб Исмоилов, Фирдавси Даврон ва дигарон фаъолият доранд.. Ҳунарнамоиҳои сарояндаҳои ансамбли эстрадии «Ориё» дар телевизиону радиоҳои ватанӣ бисёр намоён шуд ва мардум сурудҳои санъаткоронро бо ишқу муҳаббат гӯш мекунанд. Ҳоло Муҳаммадрофеъи Кароматулло роҳбари бадеии ансамбли эстрадии «Ориё»-и Кумитаи телевизион ва радиои назди Ҳукумати Ҷумҳурии Тоҷикистон мебошад.

## Нигаред
* Шашмақом

## Эзоҳ

Гурӯҳ:Дастаҳои ҳунарии Тоҷикистон
Филмҳои меросӣ

**Филмҳои меросӣ** – маводи аслии ҳамаи намуд ва жанрҳои филмҳо ва нусхаҳои филмҳои миллӣ, ки ба мерос гирифташуда, нигоҳдоштаву ба насли оянда супурда мешаванд.
## Нигаред низ
* Филм 
* Кино 
 
 
## Эзоҳ

Гурӯҳ:Кино
*
Ансамбли рақсии «Гулрез»

**Ансамбли рақсии «Гулрез»** — дастаи ҳунарии Кумитаи телевизион ва радиои назди Ҳукумати Ҷумҳурии Тоҷикистон (Иттиҳодияи давлатии гурӯҳҳои эҷодию консертӣ) мебошад. Ансамбли рақсии «Гулрез» дар пойтахти Тоҷикистон шаҳри Душанбе ҷойгир аст.

## Таърих
Ансамбли рақсии «Гулрез» моҳи ноябри соли 2000 дар наздиКумитаи телевизион ва радиои назди Ҳукумати Ҷумҳурии Тоҷикистон (Иттиҳодияи давлатии гурӯҳҳои эҷодию консертӣ) ташкил шуд. Нахуст роҳбари бадеӣ ва сарбалетмейстери ансамбл Ҳунарпешаи халқии Қароқалпоқистон Ҷамила Охунова (солҳои 2000—2003) буд. Аъзоёни ансамбл аз ҳисоби хонандагони синфҳои болоии мактабҳои миёнаи шаҳри Душанбе, ки бо тариқи озмун қабл шуда буданд, иборат буд. Муддати зиёда аз 2,5 сол омӯзиши рақс ва таҳияи рақсҳо барои репертураи аввалини ансамбл, дарёфти сару либоси хос ба рақсҳои таҳияшуда ва ҳамчунин дигар лавозимоти зарурӣ давом кард, ки ансамбл рӯи саҳнаи ҳунар ояд. Ниҳоят 4 апрели соли 2003 дар саҳнаи театри опера ва балет нахустнамоиши барномаи ансамбл пешкаши тамошобинон гардонида шуд.
Барномаи аввалини ансамбл аз рақсҳои тоҷикӣ, ретро, арабӣ, хоразмӣ иборат буд. Дар намоиши аввалини ансамбл, ки бо иштироки Президенти ҷумҳурӣ Ҷаноби Олӣ Эмомалӣ Раҳмон баргузор гардид, дар фазои тантанавӣ ба ансамбл аз ҷониби Ҷаноби Олӣ номи «Гулрез» дода шуд.
Мақсади ташкил намудани ансамбл аз як ҷониб зарурати фарҳангии кишвар бошад, аз тарафи дигар тарғибу ташвиқи рақси миллии тоҷикӣ аст.
Нахуст сафари ҳунарии ансамбл ба Ҷумҳурии Ӯзбекистон дар соли 2004 дар фестивали ҳунарии давлатҳои узви ҳамкориҳои Шанхай буд. Соли 2005 дар рӯзҳои фарҳангии Ҷумҳурии Тоҷикистон дар Федератсияи Русия, ҳамчунин рӯзҳои Тоҷикистон дар шаҳри Парижи Фаронса бо барномаи калони ҳунарӣ иштирок дошт. Ансамбл дар солҳои 2006 Чин, 2007 Пекин, Москва (Русия), Бишкек (Қириғизистон), Алмаато ва Остона (Қазоқистон), 2008 Боку, Охсу (Озорбойҷон), Минск ва Волководск (Белорусия), Деҳлӣ ва Бангалор (Ҳиндустон), 2003 Туркманобод (Туркманистон), солит 2011 Москва ва Санкт — Петербург (Русия), 2012 Сеул (Кореяи Ҷанубӣ), 2013 Ашқобод (Туркманистон) ва 2014 Санкт — Петербург (Русия) сафарҳои ҳунарӣ анҷом додааст.
Солҳои 2004—2005 дар ансамбл ҳунарпеша Фароғат Саидова ва Ҳунарпешаи халқии ИҶШС Зебо Аминзода низ роҳабрӣ кардаанд.
Аз охири соли 2005 то ҳозир ансамблро ҳунарпешаи халқии Тоҷикистон Имомалӣ Раҳониён роҳабрӣ мекунад.
Ҳунарпешаҳои ансамбл ҳунарпешаи шоистаи Тоҷикистон Наргис Ҳасанова, ҳунарпешаҳо Зайнаб Баротова, Клара Грузинова, Меҳрубон Азизӣ, Шаҳноз Ҳамидова, Абригул Навҷувонова, Маҳина Абдуллоева, Таҳмина Мирзоева ва дигар фаъолони ансамбл буда, барои рушд ва таҳияи барномаҳои нав саҳми арзанда доранд.
Ансамбли «Гулрез» соли 2005 бо Ифтихорномаи Ҳукумати Ҷумҳурии Тоҷикистон, соли 2011 ансамбли беҳтарини рақсии сол, соли 2012 бо ҷоизаи Кумитаи ҷавонон, варзиш ва сайёҳии назди Ҳукумати Ҷумҳурии Тоҷикистон сарфароз гардонида шудааст.

## Нигаред
* Ансамбли «Дарё»
* Ансамбли рақсии «Зебо»

## Эзоҳ

Гурӯҳ:Дастаҳои ҳунарии Тоҷикистон
Нусхабардории филм

**Нусхабардории филм** – истеҳсоли як ё якчанд нусхаи филм дар плёнкаи кино, лентаи магнитӣ, диски лазерӣ ё дигар ҳомил.
## Нигаред низ
* Филм 
* Кино 
 
 
## Эзоҳ

Гурӯҳ:Кино
*
Маводи аслии филм

**Маводи аслии филм** – негатив, контратип, нусхаи назоратии филм, нусхаи аслии фонограммаҳои аз нав сабтшуда, мусиқӣ, садоҳо, видеофонограмма-мастер, компакт-диск ва дигар маводе, ки дар шакли гуногуни моддӣ барои нусхабардории филм заруранд.
## Нигаред низ
* Филм 
* Кино 
 
 
## Эзоҳ

Гурӯҳ:Кино
*
Филми истеҳсоли якҷоя

**Филми истеҳсоли якҷоя** - филми миллӣ ҳисобида мешавад агар:
* якҷоя бо ташкилоти кинематографии хориҷӣ, бо назардошти шартҳои дар шартномаҳои байналмилалии Ҷумҳурии Тоҷикистон муқарраргардида, истеҳсол шавад;
* ба меъёрҳои дар банди якуми қисми якуми ҳамин модда мувофиқ бошад.
* Филми миллӣ бояд ба забони тоҷикӣ садо диҳад. Дар филм метавонад нутқ ба забони хориҷӣ ҳам садо диҳад, агар ин ба филмнома мувофиқат намояд.
## Нигаред низ
* Филм 
* Филми миллӣ  
## Эзоҳ

Гурӯҳ:Кино
*
Қонугузории Ҷумҳурии Тоҷикистон дар соҳаи кино

**Қонугузории Ҷумҳурии Тоҷикистон дар соҳаи кино** ба Конститутсияи (Сарқонуни) Ҷумҳурии Тоҷикистон асос ёфта, аз Қонуни мазкур, дигар санадҳои меъёрии ҳуқуқии Ҷумҳурии Тоҷикистон, инчунин санадҳои ҳуқуқии байналмилалие, ки Ҷумҳурии Тоҷикистон эътироф намудааст, иборат мебошад.

**Қонуни Ҷумҳурии Тоҷикистон дар бораи кино**  ҳуҷҷати асосии қонугузории Ҷумҳурии Тоҷикистон дар соҳаи кино мебошад. Қонуни Ҷумҳурии Тоҷикистон дар бораи киноро Маҷлиси намояндагон 3 ноябри соли 2004 қабул кардааст. Маҷлиси миллӣ 25 ноябри соли 2004 ҷонибдорӣ намудааст. Қонуни мазкур асосҳои ташкилӣ, ҳуқуқӣ, иҷтимоию иқтисодии соҳаи киноро муқаррар намуда, принсип ва тадбирҳои татбиқи сиёсати давлатро дар рушди ин соҳа муайян менамояд.
## Нигаред низ
* Филм 
* Кино  
## Эзоҳ

Гурӯҳ:Кино
*
Регистри кино

**Регистри давлатии кино ва видеофилмҳо (регистри кино)** – ҷамъоварӣ, захира, коркард, нигоҳдорӣ, додани маълумоти дар регистрбуда. 
## Нигаред низ
* Филм 
* Кино 
## Эзоҳ

Гурӯҳ:Кино
*
Маҳнози Афшор

**Маҳнози Афшор** (, 11 июни 1977, Теҳрон) — ҳунарпешаи синамо, театр ва телевизиюни аҳли Эрон аст.

Дар филми «Тоҷикфилм» — «Муаллим» нақши асосиро бозидааст. Дар ин филм ӯ бо ҳунарпешаи маъруфи Тоҷикистон Марат Орифов, ки баъди бист соли бознишастагӣ Марат Орифов бо даъвати коргардони шинохта Носир Саидов ба Душанбе омад ва нақши калидиро дар ин филм бозӣ кард, ҳамроҳ иштирок варзид.

## Ҷоизаҳо
Филми «Муаллим» бо коргардонии Носир Саидов дар ҳошияи сию сеюмин Ҷашнвораи байналмилалии филми «Фаҷр»-и Эрон дар Пардиси синамоии «Миллат» — и Теҳрон (майи соли 2015) намоиш дода шуд. Дар ҷашнвораи байналмилалии филми «Фаҷр» ҳунарманди тоҷик Марат Орифов барои нақшофарӣ дар филми «Муаллим» — и коргардон Носир Саидов бо гирифтани ҷоизаи махсуси ҷашнвора «Симурғи булурин» муваффақ гардидааст.

## Эзоҳ

Гурӯҳ:Ҳунарпешаҳо аз рӯи алифбо
Гурӯҳ:Ҳунарпешазанони асри ХХI
Гурӯҳ:Ҳунарпешазанҳои Эрон
Муаллим (филм)

**«Муаллим»** () — филми бадеии истеҳсоли киностудияи Тоҷикфилм (соли 2014). Коргардон-таҳиягар: Носир Саидов, Наворбардор — таҳиягар: Георгий Дзалаев, Рассом- таҳиягар: Меҳриддин Абдусаид, Композитор- таҳиягар: Далер Назаров. Дар нақшҳои асосӣ: Марат Орифов, Абдукарим Машрабов, Маҳнози Афшор (Эрон).

## Таърих
Наворбардории филми «Тоҷикфилм» бо номи «Муаллим» бо ширкати яке аз машҳуртарин ҳунарпешаҳои эронӣ Маҳнози Афшор ба анҷом расид. Ин филм бори дигар ҳунарманди маъруфи кишвар Марат Орифовро ба саҳнаи кино кашид. Баъди бист соли бознишастагӣ Марат Орифов бо даъвати коргардони шинохта Носир Саидов ба Душанбе омад ва нақши калидиро дар ин филм бозӣ кард.

## Ҷоизаҳо
Филми «Муаллим» бо коргардонии Носир Саидов дар ҳошияи сию сеюмин Ҷашнвораи байналмилалии филми «Фаҷр»-и Эрон дар Пардиси синамоии «Миллат» — и Теҳрон (майи соли 2015) намоиш дода шуд. Дар ҷашнвораи байналмилалии филми «Фаҷр» ҳунарманди тоҷик Марат Орифов барои нақшофарӣ дар филми «Муаллим» — и коргардон Носир Саидов бо гирифтани ҷоизаи махсуси ҷашнвора «Симурғи булурин» муваффақ гардидааст.

## Пайвандҳо


Гурӯҳ:Филмҳо аз рӯи алифбо
Гурӯҳ:Филмҳои Тоҷикфилм
Гурӯҳ:Филмҳои Тоҷикистон
Як ҷаҳон аз ману ту (филм)

**Як ҷаҳон аз ману ту** — филми бадеии истеҳсоли киностудияи Тоҷикфилм (соли 2014). Муаллифони сенария: Бахтиёр Каримов, Улуғбек Содиқов, Муҳаббат Сатторӣ, Коргардон-таҳиягар: Муҳаббат Сатторӣ, Наворбардор — таҳиягар: Шуҳрат Қурбонов, Коргардон: Улуғбек Содиқов. Дар филм нақшҳои асосиро Рухшона Сатторӣ ва Муҳайё Рустамзода офаридаанд.

## Таърих
Филми нави Муҳаббат Сатторӣ ба мавзӯи меҳру садоқати модар нисбат ба фарзанд бахшида шудааст.
Зевар, писарчаи шиноси худ Наргисро пайки муносиб ёфта мерабояд ва ба шаҳри дигар гирифта мебараду чун модари воқеи тарбия менамояд. Лекин тақдиру насиби ҳар яки мо роҳу равиши худро дорад, ки соҳиби фарзанд ва фарзанддуздро ру ба ру мегардонад. Қаҳрамонони асосии филм Наргису Зевар ҳар яке ба таври худ исбот кардани мешаванд, ки модари ҳақиқии Сиёвушанд. Фарзанди як модар соҳиби ду модар гашт ва низ чароғи фурузони ду дил шуду ободии ду хонадон гашт.

## Пайвандҳо


Гурӯҳ:Филмҳо аз рӯи алифбо
Гурӯҳ:Филмҳои Тоҷикфилм
Гурӯҳ:Филмҳои Тоҷикистон
Филми миллӣ

**Филми миллӣ** - филме ҳисоб меёбад, ки ҷавобгӯи яке аз талаботи зерин бошад:
*  мундариҷаи филм, мавзӯи он муҳимтарин принсипҳои рушди фарҳанги тоҷик, хусусият, анъана ва ҷанбаҳои миллиро инъикос намояд;
*  продюсери филм шаҳрванди Ҷумҳурии Тоҷикистон ё шахси ҳуқуқӣ, аз он ҷумла хориҷии дар Ҷумҳурии Тоҷикистон ба қайд гирифташуда бошад;
*  на кам аз 50 фоизи ҳаҷми умумии корҳоро бо нархҳои смета ҳангоми истеҳсол, паҳнкунӣ ва намоиши филм ташкилотҳои кинематографии Ҷумҳурии Тоҷикистон амалӣ намоянд;
*  офарандагони асосии филм (муаллиф, таҳиягар, коргардон, оҳангсоз, рассом) шаҳрвандони Ҷумҳурии Тоҷикистон ё шахсони дорои ду шаҳрвандӣ, шахсони воқеии дар Ҷумҳурии Тоҷикистон иқоматдошта, шахсони ҳуқуқии ба қайд гирифташуда бошанд.
## Нигаред низ
* Филм 
* Кино  
## Эзоҳ

Гурӯҳ:Кино
*
Соҳиби (молики) филм

**Соҳиби (молики) филм** — шахси воқеӣ ё ҳуқуқӣ, ки ҳуқуқи соҳибӣ, истифода ва ихтиёрдории филмро ба даст овардааст.

## Нигаред низ
* Филм 
* Кино 
 
 
## Эзоҳ

Гурӯҳ:Кино
*
Ман бо духтаре вохӯрдам (филм)

**Ман бо духтаре вохӯрдам** ()(забон-ru «Я встретил девушку») — филми коргардон (режиссёр) Рафаил Перелштейн, соли 1957 ба навор гирифта шудааст. Ин филм нахустин навори рангаи филми бадеӣ-мазҳакавии истеҳсоли Тоҷикфилм буд. Махсусан суруди (), дар иҷрои Рашид Бейбутов (таҳияи композитор Андрей Бабаев  ба шеъри Мирзо Турсунзода матни русӣ аз Гаролд Регистан), зуд шоистаи таҳсину сароидани мардум дар гушаву канори Иттиҳоди Шӯравӣ гардид..
## Сюжет
Қаҳрамонҳои асосии филм – Лола  ва Саид  ба якдигар дил бастанд ва дар сурудҳояшон изҳори муҳаббат мекарданд. Падари Лола Мухтор-ака зидди иштироки духтараш дар озмуни сурдхонии шаҳрӣ баромад. Вале, ба Лола  ҳамаи наздиконаш ва коргари одӣ, Саиди ошиқшуда  кумак мерасонанд, то ки ӯ дар озмун иштирок варзад.

## Дар нақшҳои асосӣ
* Аслӣ Бурҳонов — Мухтор-ака  
* Розия Акобирова — Лола
* Ҷаҳон Саидмуродов — Саид    
* София Тӯйбоева — Меҳриниссо
* Абдулхайр Қосимов —  Ниёз
* Тоҳир Собиров —   Олим
* Самариддин Саъдиев — музадӯз
* Саодат Ҷӯраева — Зебо
* Михаэл Аронбаев — милисионер
 
## Ҷоизаҳо
* 1958 — ҷоизаи «Кузаи Бузург» дар нахустин Кинофестивали байналмилалии мамлакатҳои Осиё ва Африко. 
*  
## Эзоҳ

Гурӯҳ:Филмҳои ИҶШС
Гурӯҳ:Филмҳо аз рӯи алифбо
Гурӯҳ:Филмҳои Тоҷикфилм
Гурӯҳ:Филмҳои Тоҷикистон
Дохунда (филм)

**Дохунда** () (иборат аз 2 қисм) — яке аз филмҳои Тоҷикистон аст. Коргардон Борис Кимёгаров буд. Филм дар соли 1956 таҳия шудааст.

## Эзоҳ

Гурӯҳ:Филмҳои ИҶШС
Гурӯҳ:Филмҳо аз рӯи алифбо
Гурӯҳ:Филмҳои Тоҷикфилм
Гурӯҳ:Филмҳои Тоҷикистон
Коваи оҳангар (филм)

**Коваи оҳангар** () — яке аз филмҳои Тоҷикфилм аст. Коргардон филм Борис Кимёгаров. Филм дар соли 1961 таҳия шудааст.

## Сужа
Заҳок, подшоҳи Сарзамини Морҳо, бо ёрии  фиребу найранг, мамлакатҳои ҳамсояро забт мекунад ва дар онҷо Худои морҳоро мемонад. Дар китфаш ду мор калон шуданд. Морҳо мағзи сари одамро мехӯранд. Ҳар рӯз раққоса, хидматгор, дар майдончаи шаҳр рақси морро иҷро мекунад. Ҳамонеро, ки мебусад, ба морҳо мехӯронанд.

## Дар нақшҳо
* Муҳаммадҷон Қосимов — *Кова*
* Г. Ниёзов — *Баҳром*
* Маҳмуд Тоҳирӣ — *Кубод*
* Бахталӣ Сабзалиева — *Фаррух*
* Ҳоҷиқул Раҳматуллоев — *Руххом*
* Дилбар Қосимова — *Нушафарин*
* Гурминҷ Завқибеков — *Писар*
* Нуқра Раҳматова — *Арӯси писар*
* Зоҳир Дӯстматов — *Устод*
* Абдулхайр Қосимов — *Заҳҳок*
* Марат Орифов — *Фигляр*
### Нақшҳоро ба забони русӣ дубляж кардаанд
* М. Погоржелский, Н. Никитин, К. Тиртов, Б. Кордунов, О. Голубизкий, А. Карапетян, Ю. Боголюбов, Н. Меншиков, С. Курилов, Е. Весник
* Филм бо студияи Марказии киноактёр "Мосфилм"
* Режиссёри дубляж: Б. Евгенев
* Оператори садо: В. Беляров

## Гурӯҳи эҷодӣ
* Муаллифони сенария:
** Евгений Помешиков
** Николай Рожков
* Коргардон (Режиссёр)-таҳиягар: Борис Кимёгаров
* Оператор: Наум Ардашников
* Рассомон: 
** декоратсия - Евгений Куманков
** костюм - К. Савизкий
** грим - А. Ахрименков
* Композитор: Сулаймон Юдаков
* Балетмейстер: Ғаффор Валаматзода
* Оператори садо: В. Попов
* Монтажёр: Е. Маханкова
* Коргардон (Режиссёр): С. Харламов
* Оператори пахши комбинированӣ: Б. Серёдин
** Оператори дуюм: В. Белокопит
* Ассистентҳои:
** Коргардон (Режиссёр) - П. Аҳмадов, С. Бакиева, Ш. Мулоҷонов, Б. Сатторов
** Оператор - Кова Рабимов, В. Романов
** Рассомон - А. Подкай, Н. Павлова
* Муҳаррир-мушовир: Сотим Улуғзода
* Директори расм: Б. Дустматов
* Оркестри идораи созиши филм
** Дирижёр: Арон Ройтман
## Эзоҳ

Гурӯҳ:Филмҳои ИҶШС
Гурӯҳ:Филмҳо аз рӯи алифбо
Гурӯҳ:Филмҳои Тоҷикфилм
Гурӯҳ:Филмҳои Тоҷикистон
Шумора

**Шумора** — ҳиссаи номии нутқ буда, миқдор ва тартиби ашёро ифода менамояд ва ададҳоро номбар мекунад. Шумора ба саволҳои "чӣ қадар?" ва "чандум?* ҷавоб мешавад. 
Дар ибораи *"чаҳор китоб"* ва *"чорсаду бисту панҷ рӯзи меҳнат"* ададҳои "4" ва "425" миқдори ашёро мефаҳмонанд. Дар ифодаҳои математикии *"ду карат ду - чаҳор"*, *"шашу ҳашт - чаҳордаҳ"'' шумораҳои ду, чаҳор, шаш, ҳашт, чаҳордаҳ ададҳоро ифода мекунанд. Дар ибораи курси сеюм, хонаи рақами ҳаштум тартиби шумори ашёро мефаҳмонанд.
Шумораҳо ба ду гурӯҳ ҷудо мешаванд.

## Адабиёт
* Грамматикаи забони адабии ҳозираи тоҷик. — Душанбе: Дониш, 1985. — 356саҳ.

Гурӯҳ:Забоншиносӣ
Гурӯҳ:Забони тоҷикӣ
Дӯстон боз вомехӯранд (филм)

** Дӯстон боз вомехуранд ** () — яке аз филмҳои Тоҷикистон аст. Коргардон Комил Ёрматов буд. Филм дар соли 1939 таҳия шудааст.

## Эзоҳ

Гурӯҳ:Филмҳои ИҶШС
Гурӯҳ:Филмҳо аз рӯи алифбо
Гурӯҳ:Филмҳои Тоҷикфилм
Гурӯҳ:Филмҳои Тоҷикистон
Саги Вилгард

200px|thumbnail|right|Тақдими номаи ''Саги Велгард'' бо имзо ва хати Содиқи Ҳидоят
***Саги Вилгард*** (ба Форсӣ:*سگ ولگرد*) китоби   Содиқи Ҳидоят аст, ки нахустин бор дар соли 1321 хуршедӣ (1942 мелодӣ) тавассути интишороти бозаргонии наҷот дар 134 саҳифа дар Теҳрон мунташир шуд. Ин китоб  шомили ҳашт достони кӯтоҳ аст, ки бештаре онҳо  пеш аз 1320 хуршедӣ навишта шуда будаанд, вале ба далели вуҷуди маҳдудияти чопи онҳо мумкин набуда аст.

Маҷмӯъаи достони *Саги Велгард* борҳо  тавассути шарҳҳои гуногун чоп шудааст, ки аз ҷумлаи ин чопҳо метавон ба чопи интишороти Амиркабир дар 1338 ва чопи интишороти Ҷовидон дар 1356 ишора кард.

## Достонҳо
* Саги Вилгард
* Дон Жуани Караҷ
* Буни баст
* Катя
* Тахти Абу Наср
* Таҷаллӣ
* Торикхона
* Меҳанпараст
## Адабиёт
* مشارکت‌کنندگان ویکی‌پدیا، «سگ ولگرد (مجموعه‌داستان)»، ویکی‌پدیا، دانشنامهٔ آزاد، http://fa.wikipedia.org/w/index.php?title=‎سگ_ولگرد_(مجموعه‌داستان)&oldid=16294150 (بازیابی‌شده در ۶ ژانویه ۲۰۱۶).

Гурӯҳ:Китобҳо аз рӯи алифбо
Ҷосус (филм)

** Ҷосус ** () — яке аз филмҳои Тоҷикистон аст. Коргардон Бақо Содиқов буд. Филм дар соли 1992 дар истеҳсоли муштараки "Синамо” Тоҷикистон ва студияи синамои "Катарсис" (Қазоқистон) таҳия шудааст.

## Эзоҳ

Гурӯҳ:Филмҳо аз рӯи алифбо
Гурӯҳ:Филмҳои Тоҷикистон
Тоҷикистон (филм)

** Тоҷикистон  ** ( филми ҳуҷҷатӣ )   ()  — яке аз филмҳои Тоҷикистон аст. Коргардон Борис Кимёгаров буд. Филм дар соли 1947 таҳия шудааст.  Филми ҳуҷҷатии  ** Тоҷикистон  ** нахустин филми миллӣ мебошад, ки сазовори медали биринҷии кинофестивали байналмилалии Венесия (Италия) соли 1947 гардидааст.

## Эзоҳ

Гурӯҳ:Филмҳои ИҶШС
Гурӯҳ:Филмҳо аз рӯи алифбо
Гурӯҳ:Филмҳои Тоҷикфилм
Гурӯҳ:Филмҳои Тоҷикистон
Тоҷикистони офтобӣ (филм)

** Тоҷикистони офтобӣ ** ( филми ҳуҷҷатӣ )   ()  — яке аз филмҳои Тоҷикистон аст. Коргардон Борис Кимёгаров ва наворбардор Изатулло Барамиков буд. Филм дар соли 1952 таҳия шудааст. Филми ҳуҷҷатии  ** Тоҷикистони офтобӣ  ** сазовори   мукофоти Давлатии СССР   гардидааст.

## Эзоҳ

Гурӯҳ:Филмҳои ИҶШС
Гурӯҳ:Филмҳо аз рӯи алифбо
Гурӯҳ:Филмҳои Тоҷикфилм
Гурӯҳ:Филмҳои Тоҷикистон
Аввалин будан мушкил аст (филм)

** Аввалин будан мушкил аст ** (филми ҳуҷҷатӣ)  () — яке аз филмҳои Тоҷикистон аст. Коргардон Бақо Содиқов буд. Филм дар соли 1976 Дорандаи дипломи  кинофестивали  байналмилалии мамлакатҳои Осиё, Африка ва Америкои Лотинӣ, Тошкент (ИҶШС, 1976).

## Эзоҳ

Гурӯҳ:Филмҳои ИҶШС
Гурӯҳ:Филмҳо аз рӯи алифбо
Гурӯҳ:Филмҳои Тоҷикфилм
Гурӯҳ:Филмҳои Тоҷикистон
Нигина Сайфуллаева

**Нигина Ҳафизовна Сайфуллаева ** (16 апрел 1985) — коргардони Русия.

## Зиндагинома
Нигина Сайфуллаева дар шаҳри Душанбе ба дунё омадааст.

Соли 2005 факултети таърихи санъати Донишгоҳи давлатии Русиягии гуманитариро (Российский Государственный Гуманитарный Университет) хатм кардааст. Соли 2010  — Курсҳои олии коргардонон ва филмноманависонро, зери роҳбарии  устодон   Владимир Хотиненко, Владимир Фенченко ва Павел Финн хатм намудааст.

## Филмноманависи
* 2014 — Как меня зовут
* 2012 — Деффчонки
* 2011 — Шиповник

## Коргардони
* 2014 — Как меня зовут
* 2012 — Деффчонки
* 2011 — Шиповник
* 2010 — Хочу с тобой 

## Манбаъ
Саги Вилгард (достони кутоҳ)

«**Саги Вилгард**» () — достони кӯтоҳе аз Содиқи Ҳидоят аст ки нахустен бор дар соли 1321 хуршедӣ ҳамроҳ бо ҳафт достони дигар дар маҷмӯъаи *[[Саги Вилгард]]* дар Теҳрон мунташир шуд.

## хулосаи достон
Поат саги Шотландияии асӣл ва ноз парвардаҳ аст. Шабоҳати зиёдии миёни чашмами ӯ ва чашмами инсон вуҷӯд дорад. Поат ҳамчун мавҷӯдӣ ки дар таҳи чашмами ӯ як рӯҳи инсонӣ дида мешавад тавсиф шуда аст. Ӯ ҳатто ба гӯштхории аҷдодаш одат надошта ва буии шербиринҷ ва хотираи шери модарашро тарҷеҳ медиҳад. Поат дилаш барои гармо, оромиш, ва амнияти даврони кӯдакӣ танг шуда аст.

Рӯзии Поат ба ҳамроҳи соҳибаш барои корӣ ба шаҳр Варомин меравад. Пас аз ӣн ки ӯ буии сагии модаро эҳсос мекунад ба дунболи ӣни саги модаи рафта ва аз соҳибаш ҷудо мешавад. Дар ниҳоят пас аз нотавонӣ дар ёфтан соҳибаш ва кутакхӯрдан ва шиканҷаи ҳоии бисёрӣ ки аз ҷониби мардум ба ваии раво дошта шуда бӯд, то ҷон дар бадани дошт ба дунболи автомобили фардӣ ки ба ваии камии ғизо дода бӯд давид ва дар ниҳоят аз бисёрии хастагӣ ва азият ва озор, аз поии афтода ва ҷон медиҳад.

## Эзоҳ

## Адабиёт
* مشارکت‌کنندگان ویکی‌پدیا، «سگ ولگرد (داستان کوتاه)»، ویکی‌پدیا، دانشنامهٔ آزاد، http://fa.wikipedia.org/w/index.php?title=‎سگ_ولگرد_(داستان_کوتاه)&oldid=16357062 (بازیابی‌شده در ۷ ژانویه ۲۰۱۶).

Гурӯҳ:Адабиёти достонӣ
Фурқат Ҳомидов

**Фурқат Муқимович Ҳомидов** —  доктори илмҳои таърих (2010), профессор. Аълочии маорифи Тоҷикистон. Аз соли 2011 декани Факултети сиёсатшиносӣ ва муносибатҳои байналхалқии Донишгоҳи давлатии ҳуқуқ, бизнес ва сиёсати Тоҷикистон таъйин гардид. 
## Эзоҳ

Гурӯҳ:Олимони Тоҷикистон
Гурӯҳ:Таърихшиносони Тоҷикистон
Гурӯҳ:Омӯзгорони Тоҷикистон
Гурӯҳ:Дорандагони нишони Аълочии маорифи Тоҷикистон
Гурӯҳ:Олимони Донишгоҳи давлатии ҳуқуқ, бизнес ва сиёсати Тоҷикистон
Яқуб Исломов

**Яқуб Исломович Исломов** — дипломат, фиристодаи фавқуллода ва мухтори Иттиҳоди  Шӯравӣ, номзади илмҳои сиёсатшиносӣ, профессор. Аълочии маорифи Тоҷикистон.

Раёсати Донишгоҳи давлатии ҳуқуқ, бизнес ва сиёсати Тоҷикистон таҷрибаи бои  дипломат, профессор  Исломов Яқуб Исломовичро ба инобат гирифта, ин марди накӯномро соли 2001  ба кори  педагогӣ  ҷалб намудаанд. Профессор Исломов мутахассиси илми сиёсатшиносӣ ва муносибатҳои байналхалқӣ – дипломатия буданд. Аз соли 2002 декани Факултети сиёсатшиносӣ ва муносибатҳои байналхалқии Донишгоҳи давлатии ҳуқуқ, бизнес ва сиёсати Тоҷикистон таъйин гардид. Яқуб Исломов  бо унвонҳои Аълочии маорифи халқи ҶШС Тоҷикистон (1960), шаҳрванди фахрии  ш. Линколни ИМА (1995), ҳамчунин бо ифтихорномаи  Президиуми Шӯрои  Олии Тоҷикистон сарфароз гардонида шуданд. 
## Эзоҳ

Гурӯҳ:Олимони Тоҷикистон
Гурӯҳ:Сиёсатшиносони Тоҷикистон
Гурӯҳ:Омӯзгорони Тоҷикистон
Гурӯҳ:Дорандагони нишони Аълочии маорифи Тоҷикистон
Гурӯҳ:Олимони Донишгоҳи давлатии ҳуқуқ, бизнес ва сиёсати Тоҷикистон
Гурӯҳ:Зодагони шаҳри Хуҷанд